b'\n_START_ARTICLE_\nMatti J. Kuronen\n_START_PARAGRAPH_\nMatti Juhani Kuronen (s. 20. elokuuta 1940 Lappeenranta) on suomalainen Lappeenrannassa asuva el\xc3\xa4kkeell\xc3\xa4 oleva rovasti, perheneuvoja ja kirjailija. _NEWLINE_Kuronen valmistui teologian kandidaatiksi Helsingin yliopistosta 1964, jolloin h\xc3\xa4net my\xc3\xb6s vihittiin papiksi. H\xc3\xa4n on toiminut vankilapappina Konnunsuon vankilassa vuosina 1964\xe2\x80\x931969, seksuaaliterapeuttina, mielenterveysseuran puheenjohtajana, parisuhdeneuvojana ja perheasiain neuvottelukeskuksen johtajana. Kuronen on pit\xc3\xa4nyt pitk\xc3\xa4\xc3\xa4n aamuhartauksia Yle Radio 1:ss\xc3\xa4. Perhett\xc3\xa4\xc3\xa4n kohdanneiden vakavien sairauksien j\xc3\xa4lkeen h\xc3\xa4n perusti Lappeenrantaan Tuonen tupa-nimisen kahvilan jossa keskustellaan kuolemasta. _NEWLINE_Kuronen mainitsee harrastuksikseen olevien olojen rakentavan arvostelun, jazzmusiikin ja py\xc3\xb6r\xc3\xa4ilyn. H\xc3\xa4n on sotilasarvoltaan reservin kersantti. Kuronen oli sitoutumattomana presidentin valitsijamiehen\xc3\xa4 vuoden 1982 presidentinvaalissa. Lis\xc3\xa4ksi h\xc3\xa4n on ollut Lappeenrannan kaupunginvaltuuston ja -hallituksen j\xc3\xa4sen.'